

LUUNJA VALLAVALITSUS

KORRALDUS

Luunja 2022 nr

**Ühissõidukipeatuste kohanimede muutmine**

Tartumaa Ühistranspordikeskus edastas 28.03.2022 Luunja Vallavalitsusele kirja nr 3-1/305, milles informeeris Luunja valla territooriumil asuvatest bussipeatustest, mille puhul on samanimelisi peatuskohti rohkem kui kaks. Pakutud on välja ka Tartumaa Ühistranspordikeskuse poolt ettepanekud uute nimede osas:

|  |  |  |  |  |
| --- | --- | --- | --- | --- |
| **Peatuse kood** | **Vana peatuse nimi** | **Uus peatuse nimi** | **Peatuse asukoht** | **Objekti liik** |
| 7800043-1 | Aravuste | Aravuste | peatus teel 44 | bussipeatus |
| 7800044-1 | Aravuste | Aravuste | peatus teel 44 | bussipeatus |
| 7801207-1 | Aravuste | Oomäe | peatus teel 22246 | bussipeatus |
| 7800415-1 | Lalli | Lalli | peatus teel 22250 | bussipeatus |
| 7800416-1 | Lalli | Lalli | peatus teel 22250 | bussipeatus |
| 7800414-1 | Lalli | Lalli tee | peatus kohalikul teel 4320012 | bussipeatus |

Võttes aluseks kohanimeseaduse § 4 lõike 1 punkti 5, § 5 lõike 4, § 6 lõigete 1 ja 2 ning Luunja Vallavolikogu 27.06.2019 määruse nr 40 „Kohanime määramise kord“ § 1 lõigete 6 ja 7 ning § 2 lõike 3 Luunja Vallavalitsus

o t s u s t a b:

1. Määrata Tartu maakonnas, Luunja vallas, Pilka külas, Pilka-Tähemaa teel (tee nr 22246) 0,733 km asuva ühissõidukipeatuse uueks nimeks Oomäe.
2. Määrata Tartu maakonnas, Luunja vallas, Poksi külas, Lalli tee L4 (tee nr 4320012) asuva ühissõidukipeatuse uueks nimeks Lalli tee.
3. Korraldus jõustub teatavakstegemisest.
4. Korraldusest teavitada Tartumaa Ühistranspordikeskust.
5. Korraldusest anda teada Luunja valla veebilehel.
6. Käesoleva korralduse peale võib esitada Luunja Vallavalitsusele vaide haldusmenetluse seaduses sätestatud korras 30 päeva jooksul teatavakstegemisest või esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

*/allkirjastatud digitaalselt/*

Aare Anderson */allkirjastatud digitaalselt/*

vallavanem Marko Jaeger

 vallasekretär